Source: https://www.obecplavevozokany.sk/statut-obce.html
Timestamp: 2019-03-22 08:43:38+00:00
Document Index: 564197

Matched Legal Cases: ['§ 11', '§ 4', '§2', '§ 3', '§18', '§8']

Š T A T Ú T O B C E P L A V É V O Z O K A N Y
Obecné zastupiteľstvo Obce Plavé Vozokany na základe ustanovenia § 11 ods. 4 písm. k) zákona SNR č. 369/1990 o obecnom zriadení v znení neskorších predpisov v y d á v a pre územie Obce Plavé Vozokany
Štatút obce Plavé Vozokany (ďalej len štatút) upravuje v súlade so všeobecne záväznými právnymi predpismi najmä postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, ďalej postavenie a pôsobnosť obecného zastupiteľstva a starostu ako orgánov obce, ich výkonných orgánov a organizačných útvarov, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, symboly obce, udeľovanie čestného občianstva, ceny obce a starostu, odmeny a formy verejného uznania.
Štatút obce Plavé Vozokany je základným normatívno-právnym a organizačným predpisom obce.
Obec Plavé Vozokany (ďalej len obec) je samostatný, samosprávny územný celok Slovenskej republiky združujúci občanov, ktorí majú na jej území trvalý pobyt.
Územie obce je tvorené katastrálnym územím Plavé Vozokany a katastrálnym územím Medvecké.
Zmeny územia obce možno vykonať len v súlade so zákonom o obecnom zriadení a osobitnými právnymi predpismi.
Obec je právnickou osobou samostatne hospodáriacou s vlastným majetkom a so svojimi finančnými príjmami za podmienok stanovených zákonom a všeobecne záväznými nariadeniami obce.
Obec má právo na svoje obecné symboly a je povinná ich používať pri výkone samosprávy.
Obci pri výkone samosprávy možno ukladať povinnosti a obmedzenie len zákonom a na základe medzinárodnej zmluvy.
Obyvateľ obce sa zúčastňuje na samospráve obce. Má právo najmä:
podieľať sa na ochrane a zveľaďovaní životného prostredia v obci,
poskytovať podľa svojich schopností a možností osobnú pomoc pri likvidácii a na odstraňovaní následkov živelnej pohromy alebo havárie v obci.
Na samospráve obce sa má právo podieľať aj ten, kto má na jej území nehnuteľný majetok alebo v obci platí miestnu daň alebo miestny poplatok, alebo kto je v obci prihlásený na prechodný pobyt, alebo ten, kto má čestné občianstvo obce. Tieto osoby však nemajú právo voliť orgány samosprávy obce a byť do nich zvolení a ďalej nemajú právo hlasovať o dôležitých otázkach obce (miestne referendum).
Obec má voči občanovi povinnosti stanovené zákonom a ďalšími všeobecne záväznými právnymi predpismi.
Obec je povinná poskytnúť obyvateľovi obce nevyhnutnú okamžitú pomoc v jeho náhlej núdzi spôsobenej živelnou pohromou, haváriou, alebo inou podobnou udalosťou, najmä zabezpečiť mu prístrešie, stravu alebo inú nevyhnutnú materiálnu pomoc.
nepriamo - prostredníctvom volených orgánov obce,
priamo - hlasovaním obyvateľov obce,
Obec pri plnení úloh spolupracuje s podnikateľskými subjektami pôsobiacimi v obci, s politickými stranami a hnutiami vyvíjajúcimi činnosť v obci, s občianskymi združeniami a inými právnickými osobami, ako aj s fyzickými osobami pôsobiacimi v obci.
Na plnenie úloh samosprávy obce, alebo ak to ustanovuje zákon, obec vydáva všeobecne záväzné nariadenia (ďalej len nariadenia). Nariadenia obce nesmú byť v rozpore s Ústavou Slovenskej republiky, ústavnými zákonmi, zákonmi a medzinárodnými zmluvami a s týmto štatútom. Vo veciach, v ktorých obec plní úlohy štátnej správy, môže vydať nariadenie len na základe splnomocnenia zákonom a v jeho medziach, takéto nariadenie nesmie odporovať ani inému všeobecne záväznému právnemu predpisu. Postup pri príprave materiálov a podkladov, pri prijímaní nariadení obce, ich vydávaní, ako aj spôsob kontroly plnenia týchto nariadení stanovuje zákon, tento štatút a Rokovací poriadok obecného zastupiteľstva.
Obec vykonáva svoje samosprávne funkcie vymedzené v zákone SNR č. 369/1990 Zb. - § 4, ods. 3, v ďalších osobitných zákonoch a všeobecne záväzných právnych predpisoch.
Majetok obce tvoria všetky hnuteľné a nehnuteľné veci vo vlastníctve obce a všetky pohľadávky a iné majetkové práva obce a majetkové práva organizácií založených a riadených obcou. Obec môže zveriť svoj majetok do správy týmto organizáciám.
Majetok obce sa má zveľaďovať a zhodnocovať. Darovanie nehnuteľného majetku obce je neprípustné.
na výkon samosprávy obce,
na podnikateľskú činnosť.
Majetok obce, ktorý slúži pre verejné účely (najmä miestne komunikácie a iné verejné priestranstvá) je verejne prístupný a možno ho obvyklým spôsobom používať, ak jeho používanie obec neobmedzila.
Majetok určený na podnikateľskú činnosť slúži ako majetkový základ pre organizácie založené, alebo zriadené obcou, alebo na ďalšie možné formy podnikateľskej činnosti v súlade s Obchodným zákonníkom.
chrániť majetok pred poškodením, zničením, stratou, alebo zneužitím,
V majetkových veciach (majetkovo - právnych záležitostiach) obce koná v jej mene starosta, ako jej štatutárny zástupca.
Obecné zastupiteľstvo môže zriaďovať, zrušovať a kontrolovať rozpočtové a príspevkové organizácie, ako aj právnické osoby s majetkovou účasťou obce.
Podrobný postup zakladania, zrušovania a kontroly rozpočtových a príspevkových organizácií a vymedzenie ich práv a povinností upraví obecné zastupiteľstvo.
Právnické osoby s majetkovou účasťou obce, obec zakladá alebo zriaďuje v súlade s platnou právnou úpravou.
Používať majetok obce možno len v súlade so zásadami hospodárenia a nakladania s majetkom obce, ktoré schvaľuje obecné zastupiteľstvo.
Zásady hospodárenia a nakladania s majetkom obce upravujú a bližšie vymedzujú najmä:
majetok obce, nadobúdanie a prevody vlastníctva obce,
postup prenechávania majetku obce do užívania fyzickým a právnickým osobám,
správu majetku obce,
schvaľovanie orgánmi obce.
z vlastných príjmov,
z prostriedkov združených s inými obcami alebo inými právnickými a fyzickými osobami,
z dotácii zo štátneho rozpočtu.
Zdroje na financovanie škôl a školských zariadení:
prostriedky decentralizačnej dotácie (štátneho rozpočtu),
prostriedky z rozpočtu obce,
prostriedky prijaté od iných fyzických osôb a právnických osôb za využitie priestorov škôl alebo školských zariadení v čase mimo výchovno-vzdelávacieho procesu,
príspevky od rodičov alebo inej osoby, ktorá má voči dieťaťu vyživovaciu povinnosť, na čiastočnú úhradu nákladov spojených s hmotnou starostlivosťou v školských zariadeniach (výšku určí obecné zastupiteľstvo samostatným VZN),
príspevky a dary od domácich a zahraničných právnických osôb a fyzických osôb,
iné zdroje financovania.
Základom finančného hospodárenia obce je rozpočet obce zostavovaný na obdobie jedného kalendárneho roka a schvaľovaný obecným zastupiteľstvom. Obecné zastupiteľstvo schvaľuje tiež jeho zmeny, kontroluje jeho čerpanie a schvaľuje záverečný účet obce.
Pred schválením sa rozpočet obce zverejňuje najmenej na 15 dní spôsobom obvyklým v obci, aby sa k nemu mohli obyvatelia obce vyjadriť. To isté sa týka záverečného účtu obce.
Príjmovú časť rozpočtu obce tvoria najmä: príjmy z miestnych daní a poplatkov, výnosy z majetku obce, rozpočtových a príspevkových organizácií a iných subjektov s účasťou obce, dotácie zo štátneho rozpočtu a podiel na daniach, dary domácich a zahraničných subjektov.
Výdavkovú časť rozpočtu obce tvoria najmä: výdavky na výkon samosprávnych funkcií obce, výdavky na zveľadenie a údržbu majetku obce a investičné výdavky.
Na krytie mimoriadnych výdavkov vo všeobecnom záujme môže obec rozhodnúť o zavedení verejnej dávky (príspevku, poplatku, naturálnom plnení), o vyhlásení dobrovoľnej zbierky alebo o prijatí úveru alebo pôžičky. O zavedení verejnej dávky rozhodujú obyvatelia obce hlasovaním. O vyhlásení dobrovoľnej zbierky alebo o prijatí úveru rozhoduje obecné zastupiteľstvo na návrh starostu.
Prebytky hospodárenia sa prevedú do rozpočtu obce na ďalší kalendárny rok na rezervný fond obce.
Schodok hospodárenia obce sa vyrovná z rezervy schváleného rozpočtu obce alebo z rezervného fondu obce.
Účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu, v súlade s platnou právnou úpravou vedie obecný úrad.
zákonom o rozpočtových pravidlách územnej samosprávy,
pravidlami hospodárenia s rozpočtovými prostriedkami obce,
schváleným rozpočtom obce na príslušný kalendárny rok.
Ročnú účtovnú uzávierku obce overuje audítor.
Ak nebude rozpočet obce na príslušný rok schválený pred prvým januárom rozpočtového roka, riadi sa rozpočtové hospodárenie v čase od 1. januára rozpočtového roka do schválenia rozpočtu obecným zastupiteľstvom rozpočtovým provizóriom.
Podrobnejšiu úpravu hospodárenia v období rozpočtového provizória upravujú Pravidlá hospodárenia s rozpočtovými prostriedkami obce schválené obecným zastupiteľstvom.
Obecné zastupiteľstvo môže zriadiť podľa potreby komisie, ktorých počet, zloženie a pôsobnosť určí uznesením.
Obecné zastupiteľstvo má 7 poslancov.
Funkčné obdobie poslancov je 4-ročné, končí zložením sľubu poslancov novozvoleného obecného zastupiteľstva.
sudcu, prokurátora a vyšetrovateľa prokuratúry.
Obecné zastupiteľstvo rozhoduje o všetkých základných otázkach života obce a vykonáva svoju vyhradenú právomoc v súlade so zákonom.
Do kompetencie obecného zastupiteľstva patrí najmä:
určovať zásady hospodárenia a nakladania s majetkom obce, s majetkom štátu a iných právnických a fyzických osôb dočasne prenechaným do hospodárenia obce, schvaľovať najdôležitejšie úkony týkajúce sa tohto majetku a kontrolovať hospodárenie s ním,
schvaľovať územný plán obce alebo jeho časti a koncepcie jednotlivých oblastí života obce,
určiť plat starostu a určiť najneskôr do 90 dní pred voľbami na celé funkčné obdobie rozsah výkonu funkcie starostu,
voliť a odvolávať hlavného kontrolóra obce, určovať rozsah výkonu funkcie hlavného kontrolóra a jeho plat, schvaľovať odmenu hlavnému kontrolórovi,
schvaľovať združovanie obecných prostriedkov a činností a účasť obce v združeniach, ako aj zriadenie spoločného regionálneho alebo záujmového fondu,
schvaľovať kronikára obce a určiť jeho plat,
schvaľovať sobášiacich a slávnostných rečníkov,
schvaľovať zmluvné prevody vlastníctva nehnuteľného majetku.
V zmysle §2 písm. g) zákona NR SR č. 416/2001 Z. z. o prechode niektorých pôsobností z orgánov štátnej správy na obce a vyššie územné celky a v zmysle § 3 ods. 2 zákona č. 596/2003 zriaďdovateľ:
vymenúva riaditeľov škôl a školských zariadení na základe výberového konania, podľa návrhu rady školy,
odvoláva riaditeľov škôl a školských zariadení na základe návrhu rady školy,
zriaďuje a zrušuje:
predškolské zariadenia,
školské kuchyne a školské jedálne,
vytvára podmienky na plnenie povinnej školskej dochádzky na základných školách,
zabezpečuje podmienky pre stravovanie detí a žiakov vo všetkých školách a školských zariadeniach, ktorých zriaďovateľom je obec,
určuje školský obvod základnej školy, v ktorej budú žiaci zrušenej základnej školy plniť povinnú školskú dochádzku, ak sa základná škola vyradí zo siete škôl a školských zariadení a zruší sa,
schvaľuje zmluvy o nájme školských budov a miestností, priľahlých priestorov školy alebo školských zariadení, ktorých zriaďovateľom je obec.
V zmysle zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov obecné zastupiteľstvo zriaďuje základnú a materskú školu.
Predstaveným obce a najvyšším výkonným orgánom obce je starosta, ktorého volia obyvatelia obce v priamych voľbách na štyri roky.
Funkcia starostu je verejnou funkciou a na jej výkon je plne uvoľnený zo zamestnania podľa zákonníka práce bez prerušenia pracovného pomeru.
Počas výkonu funkcie starostu mu patrí namiesto mzdy v zamestnaní plat od obce v zmysle zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov, vrátane príplatku za riadenie a odmeny.
Starosta obce je štatutárnym orgánom obce v majetkovo - právnych vzťahoch obce a v pracovnoprávnych vzťahoch pracovníkov obce, v administratívnych vzťahoch je správnym orgánom.
Funkcia starostu obce je nezlučiteľná s funkciou:
zvolávať a viesť zasadnutia obecného zastupiteľstva,
zastupovať obec navonok - vo vzťahu k štátnym orgánom, k právnickým a fyzickým osobám,
vydávať pracovný poriadok, organizačný poriadok obecného úradu a poriadok odmeňovania zamestnancov obce, informuje obecné zastupiteľstvo o vydaní a zmenách organizačného poriadku obecného úradu,
rozhodovať vo všetkých veciach správy obce, ktoré nie sú zákonom alebo týmto štatútom obce vyhradené obecnému zastupiteľstvu,
navrhovať, a po schválení obecným zastupiteľstvom vymenúvať a odvolávať riaditeľov a vedúcich rozpočtových a príspevkových organizácií zriaďovaných obcou,
uschovávať obecnú pečať a obecnú zástavu a používať obecné insígnie,
podpisovať všeobecne záväzné nariadenia obce a uznesenia obecného zastupiteľstva,
uzatvoriť pracovnú zmluvu s právoplatne zvoleným hlavným kontrolórom obce.
Starosta môže pozastaviť výkon uznesenia obecného zastupiteľstva ak sa domnieva, že odporuje zákonom alebo je pre obec zjavne nevýhodné. Uznesenie, ktorého výkon bol starostom pozastavený z dôvodu jeho zjavnej nevýhodnosti pre obec, môže obecné zastupiteľstvo 3/5 väčšinou hlasov všetkých poslancov potvrdiť. Ak obecné zastupiteľstvo uznesenie nepotvrdí do dvoch mesiacov od jeho schválenia, uznesenie stráca platnosť. Výkon potvrdeného uznesenia starosta nemôže pozastaviť.
Obec môže uložiť právnickej osobe alebo fyzickej osobe- podnikateľovi pokutu do výšky 6 638,- EUR v prípade:
porušenia nariadenia obce,
neudržiavania čistoty a poriadku na užívanom pozemku alebo inej nehnuteľnosti, a tým naruší vzhľad alebo prostredie obce, alebo ak znečistí verejné priestranstvo alebo odkladá veci mimo vyhradených miest,
nesplnenia povinnosti uloženej starostom poskytnúť osobnú alebo vecnú pomoc pri odstraňovaní následkov živelnej pohromy alebo inej mimoriadnej udalosti, v určenej lehote bez vážneho dôvodu,
ak do 30 dní odo dňa právoplatnosti kolaudačného rozhodnutia osoba určená v kolaudačnom rozhodnutí nepožiada o určenie súpisného čísla a orientačného čísla,
ak vlastník budovy (príp. spoločenstvo vlastníkov alebo správca) nemá viditeľne označenú budovu tabuľkou so súpisným číslom a tabuľkou s orientačným číslom, ak je určené.
Pokuta je príjmom obce a možno ju uložiť do jedného roka odo dňa, odkedy sa obec dozvedela o porušení povinnosti, najneskôr však do troch rokov odo dňa porušenia povinnosti. V konaní o pokute sa postupuje podľa zákona o správnom konaní.
Starosta poverí niektorého z poslancov obecného zastupiteľstva zastupovaním do 60 dní od zloženia sľubu starostu; ak tak neurobí, zástupcu starostu zvolí obecné zastupiteľstvo. Zástupca starostu je volený na celé funkčné obdobie.
Výkon funkcie zástupcu starostu končí:
skončením volebného obdobia.
Zástupca starostu počas zastupovania starostu najmä:
zvoláva a vedie zasadnutia obecného zastupiteľstva, v tomto prípade na zasadnutí nehlasuje ako poslanec,
V prípade ak starosta svojho zástupcu odvolá, poverí zastupovaním ďalšieho poslanca do 60 dní od odvolania zástupcu starostu.
Hlavného kontrolóra na 6 rokov volí a odvoláva obecné zastupiteľstvo formou uznesenia. Hlavný kontrolór je zamestnancom obce a za svoju činnosť zodpovedá obecnému zastupiteľstvu. Bez súhlasu obecného zastupiteľstva nesmie hlavný kontrolór podnikať alebo vykonávať inú zárobkovú činnosť a byť členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť.
Funkcia hlavného kontrolóra zaniká:
dňom nadobudnutia právoplatnosti rozsudku, ktorým bol pozastavený spôsobilosti na právne úkony alebo ktorým bola jeho spôsobilosť na právne úkony obmedzená,
dňom, keď začal vykonávať funkciu, ktorá je nezlučiteľná s funkciou hlavného kontrolóra.
Obecné zastupiteľstvo môže odvolať hlavného kontrolóra z funkcie nadpolovičnou väčšinou ak:
hrubo alebo opakovane zanedbáva povinnosti vyplývajúce z jeho funkcie a bol na to aspoň raz upozornený obecným zastupiteľstvom,
uvedie nepravdivý údaj v čestnom vyhlásení podávanom podľa §18 ods. 1 alebo v údajoch o svojich majetkových pomeroch.
Úlohy hlavného kontrolóra:
predkladá obecnému zastupiteľstvu raz za šesť mesiacov návrh plánu kontrolnej činnosti, ktorý sa zverejní najmenej na 15 dní spôsobom v obci obvyklým pred rokovaním v zastupiteľstve,
vypracúva odborné stanoviská k návrhu rozpočtu obce a k návrhu záverečného účtu obce pred jeho schválením v obecnom zastupiteľstve a k inventarizácii,
predkladá správu o kontrolnej činnosti obecnému zastupiteľstvu najmenej raz ročne a to do 60 dní po uplynutí kalendárneho roku,
spolupracuje so štátnymi orgánmi vo veciach kontroly hospodárenia s prostriedkami pridelenými obci zo štátneho rozpočtu alebo fondov EU,
je povinný vykonať kontrolu ak o to požiada obecné zastupiteľstvo.
sa zúčastňuje na zasadnutiach obecného zastupiteľstva s hlasom poradným,
je oprávnený nahliadať do dokladov, ako aj iných dokumentov v rozsahu kontrolnej činnosti,
je povinný na požiadanie sprístupniť poslancom obecného zastupiteľstva výsledky kontrol,
vykonáva kontrolu úloh obce vyplývajúcich z pôsobnosti a kompetencií obce.
opodstatnenosť zavedenia alebo zrušenia poplatkov v obci.
k návrhu rozpočtu a záverečnému účtu obce pred ich schválením v obecnom zastupiteľstve,
k prijatiu návratných zdrojov financovania.
Pri vykonávaní kontrolných činností hlavný kontrolór úzko spolupracuje s obecným úradom.
Výsledky kontroly spolu s návrhmi na odstránenie zistených nedostatkov predkladá obecnému zastupiteľstvu a návrhy opatrení konzultuje so starostom obce.
Komisie môže zriaďovať ako svoje stále alebo dočasné poradné, iniciatívne a kontrolné orgány obecné zastupiteľstvo.
Komisie sú zložené z poslancov obecného zastupiteľstva a obyvateľov obce zvolených obecným zastupiteľstvom.
Každá komisia sa skladá z predsedu a členov komisie. Predsedom komisie je vždy poslanec obecného zastupiteľstva. Komisia má najmenej troch členov. Predseda komisie:
riadi a organizuje prácu komisie, zvoláva jej schôdze a riadi ich priebeh, pripravuje program schôdze,
organizuje spoluprácu s ostatnými komisiami obecného zastupiteľstva.
Úlohy komisií vymedzuje obecné zastupiteľstvo podľa miestnych potrieb a podmienok.
Obecné zastupiteľstvo má vytvorené tieto komisie:
komisiu finančnú,
komisiu kultúrno športovú,
komisiu na ochranu verejného záujmu,
komisiu verejného poriadku.
V prípade potreby a vhodnosti vytvorí obecné zastupiteľstvo ďalšie stále alebo dočasné komisie.
Z výkonu svojej kontrolnej činnosti predkladajú odporučenia na odstránenie zistených nedostatkov orgánom obce.
Obecný úrad zabezpečuje organizačné a administratívne veci obecného zastupiteľstva a starostu. Je zložený z pracovníkov obce.
Vnútorná organizácia obecného úradu je upravená organizačným poriadkom obecného úradu vydaným starostom obce.
zabezpečuje odborné podklady a iné písomnosti na rokovanie obecného zastupiteľstva a komisií obecného zastupiteľstva,
pripravuje rozhodnutia starostu vydávané v správnom konaní, v daňovom a poplatkovom
zabezpečuje výkon všeobecne záväzných nariadení obce, uznesenia obecného zastupiteľstva a rozhodnutia starostu,
usmerňuje odbornú stránku činností organizácií založených alebo zriadených obcou,
organizačno-technicky zabezpečuje plnenie úloh štátnej správy prenesených na obec.
Prácu obecného úradu riadi starosta, v jeho neprítomnosti zástupca starostu obce v rozsahu vymedzenom obecným zastupiteľstvom.
Obecné zastupiteľstvo vyhlási miestne referendum zo zákona, ak ide o:
zlúčenie obcí, rozdelenie alebo zrušenie obce, ako aj zmenu názvu obce
odvolanie starostu ak
ba) o to petíciou požiada aspoň 30% oprávnených voličov
bb) hrubo alebo opakovane zanedbáva povinnosti starostu, porušuje Ústavu Slovenskej republiky, ústavné zákony, zákony a ostatné všeobecne záväzné právne predpisy,
petíciu skupiny obyvateľov obce aspoň 30% oprávnených voličov
zmenu označenia obce
Obecné zastupiteľstvo môže vyhlásiť miestne referendum aj pred rozhodnutím o ďalších dôležitých veciach, týkajúcich sa postavenia a rozvoja obce alebo života obyvateľov obce.
Miestne referendum musí byť vyhlásené obecným zastupiteľstvom do 90 dní od schválenia uznesenia o vyhlásení miestneho referenda, pričom obecné zastupiteľstvo bezodkladne zriadi na hlasovanie a sčítavanie hlasov komisiu pre miestne referendum a určí lehotu na jej prvé zasadnutie.
Výsledok miestneho referenda je platný, ak sa ho zúčastnila aspoň polovica oprávnených voličov a ak bolo rozhodnutie prijaté nadpolovičnou väčšinou platných hlasov účastníkov. Obecné zastupiteľstvo vyhlási výsledky miestneho referenda do troch dní od doručenia zápisnice o výsledkoch hlasovania na úradnej tabuli.
Podmienky a spôsob uskutočnenia hlasovania obyvateľov obce obecné zastupiteľstvo podrobne upraví v osobitnom všeobecne záväznom nariadení.
Na prerokovanie obecných vecí môže obecné zastupiteľstvo zvolať zhromaždenie obyvateľov obce alebo jej časti uznesením na podnet ľubovoľného subjektu.
Obecné zastupiteľstvo zvolá zhromaždenie obyvateľov obce alebo jej časti za účelom prerokovania záležitostí všeobecného obecného významu rôznej miery spoločenskej dôležitosti.
Výsledok zhromaždenia obyvateľov obce nie je pre poslancov obecného zastupiteľstva právne záväzný.
Poslanci obecného zastupiteľstva dbajú o to, aby všetkou svojou činnosťou boli hodní dôvery svojich voličov. Pri výkone svojej funkcie sa riadia záujmami obce a jej obyvateľov. Vykonávajú ju v súlade s ústavou, zákonmi a ostatnými všeobecne záväznými predpismi.
Funkcia poslanca sa zásadne vykonáva bez prerušenia pracovného alebo obdobného pomeru. Poslanec nesmie byť pre výkon svojej funkcie ukrátený na právach ani nárokoch vyplývajúcich z pracovného pomeru.
Práva a povinnosti nadobúda poslanec zložením sľubu poslanca obecného zastupiteľstva.
Poslanecký mandát zaniká
ak sa počas jedného roka nezúčastní ani raz na zasadnutiach obecného zastupiteľstva,
v prípadoch nezlučiteľnosti funkcií,
zrušením obce,
dodržiavať štatút obce a rokovací poriadok obecného zastupiteľstva a ostatné interné organizačné normy schválené obecným zastupiteľstvom,
na požiadanie informovať voličov o svojej činnosti a o činnosti obecného zastupiteľstva.
interpelovať starostu vo veciach týkajúcich sa jeho činnosti,
zúčastňovať sa na previerkach, kontrolách, na vybavovaní sťažností a oznámení, ktoré uskutočňujú orgány obce,
Za výkon funkcie môže obec poslancovi poskytnúť odmenu. Poslancovi patrí náhrada skutočných výdavkov, ktoré mu v súvislosti s výkonom funkcie poslanca vznikli a to podľa osobitných predpisov platných pre zamestnancov v pracovnom pomere.
Vzťah obce k okolitým obciam a mestám, združenie obcí
Obce môžu zriaďovať združenia obcí, ktoré sú právnickou osobou.
Vzťahy k štátu, k právnickým a fyzickým osobám, k politickým stranám a hnutiam a občianskym združeniam.
Obec pri plnení svojich úloh spolupracuje so štátnymi orgánmi a právnickými a fyzickými osobami.
Symboly obce, čestné občianstvo, ceny a odmeny
Symboly obce sú:
erb obce,
vlajka obce,
pečať obce.
Podrobnejšiu úpravu vzniku a používania symbolov určí obecné zastupiteľstvo všeobecne záväzným nariadením.
Erb obce Plavé Vozokany
Erb Obce Plavé Vozokany má nasledovnú podobu:
Erb obce je základným symbolom obce. Vypovedá o prírodných danostiach obce, o jej histórii, o spôsobe života jej obyvateľov. Prvotné erby u nás patrili zemianskym rodom, ktoré vlastnili pôdu v obci. Erb obce Plavé Vozokany tvorí modrý španielsky štít, ktorý má uprostred žltou farbou znázornené dve časti pluhu: sprava zlatý lemeš otočený ostrím vľavo hrotom hore a zlaté čerieslo otočené ostrím vľavo hrotom hore, čo poukazuje na poľnohospodársku obec. V erbe sú ďalej dve strieborné šesť cípe hviezdy, jedna dole – hlava štítu, druhá dole – päta štítu. Dve hviezdičky predstavujú Arcibiskupské opátstvo v Ostrihome, pod ktoré naša obec patrila.
Strieborná dvojbodka v ľavom hornom rohu pred lemešom erbu symbolizuje tú skutočnosť, že obec sa v čase svojho vzniku skladala z dvoch častí.
Právo použiť a používať erb obce je viazané na súhlas (povolenie) starostu obce. Súhlas sa vydáva maximálne na dobu l roka. Záujemca o používanie obecného erbu uvedie v písomnej žiadosti formu a spôsob používania vyobrazenia erbu.
obdobie, na ktoré sa žiada vydanie súhlasu (povolenia), potvrdenie o zaplatení poplatku.
na listinách o udelení čestného občianstva obce Plavé Vozokany, ceny obce Plavé Vozokany a uznaniach obce Plavé Vozokany,
na budove kde má sídlo Obecný úrad v Plavých Vozokanoch,
na označovanie organizácií zriadených obcou.
Subjekty a organizácie používajúce erb zhora uvedeným spôsobom sú oslobodené od platenia poplatkov.
Každý je povinný strpieť na výzvu odstránenie neoprávnene alebo nesprávne použitého erbu a to na svoje náklady.
Obec Plavé Vozokany môže všeobecne záväzným nariadením určiť podrobnejšiu úpravu používania erbu obce Plavé Vozokany, ako aj výšku poplatkov a sankcie za neoprávnené alebo nesprávne používanie erbu.
Vlajka obce Plavé Vozokany
Vlajku obce Plavé Vozokany tvorí dvojcípa zástava obce Plavé Vozokany je raz kolmo a raz šikmo delená v pravých uhloch. Pravouhlý rovnoramenný trojuholník má preponu pri žrdi zástavy. Skladá sa z troch farieb (modrá, žltá a biela). V strede žltého poľa je umiestnený erb obce.
Vlajku obce Plavé Vozokany používa starosta a obecné zastupiteľstvo pri slávnostných a oficiálnych príležitostiach obecného, príp. štátneho charakteru a to vyvesením na budovách, v ktorých sídlia, príp. v sieňach, kde sa koná slávnostné zhromaždenie.
Ak sa pri výzdobe používa štátna vlajka SR a obecná vlajka spoločne, sú umiestnené v rovnakej výške vedľa seba, pričom štátna vlajka je umiestnená z čelného pohľadu vľavo (§8 ods. 6 zák. č. 63/1993 Z.z. o štátnych symboloch SR a ich používaní).
Vlajka obce sa vztyčuje zásadne na vlajkový stožiar. Vlajka sa vztyčuje a sníma pomaly a dôstojne, pri snímaní sa nesmie dotýkať zeme.
Pri používaní a vyvesovaní vlajky musia byt dodržané nasledovné pravidlá:
vlajka sa nesmie použiť poškodená, ani zašpinená a nesmie sa zväzovať do ružice,
na vlajke nesmie byt žiadny text, vyobrazenie, obraz, znak alebo odznak, kytica, smútočný závoj a pod.
Za správne zaobchádzanie s vlajkou obce a za jej ochranu zodpovedá tá fyzická alebo právnická osoba; ktorá ju použila alebo používa.
Obec Plavé Vozokany môže určiť všeobecne záväzným nariadením podrobnejšiu úpravu používania vlajky obce Plavé Vozokany.
Pečať obce Plavé Vozokany
Pečať obce Plavé Vozokany tvorí uprostred obecný symbol a kruhopis OBEC PLAVÉ VOZOKANY. Pečať obce má priemer 35mm. Používa sa:
pri slávnostných príležitostiach udelenie štátneho občianstva, na pečatenie významných listín a dokumentov a pod.
na vydávaných rozhodnutiach o pridelení súpisných čísiel budov,
na listinách osvedčujúcich pravosť podpisu a odpisu listiny,
Obecné zastupiteľstvo môže udeliť
čestné občianstvo obce,
cenu obce,
vecnú a finančnú odmenu.
Starosta obce môže udeliť cenu starostu obce.
Podrobnosti pre udeľovanie čestného občianstva a ceny obce, ceny starostu obce a odmeny môže upraviť obecné zastupiteľstvo všeobecne záväzným nariadením.
Kronika obce, obecná knižnica
Kronika obce sa vedie v štátnom jazyku.
Spracovaním zápisov do kroniky je poverený kronikár obce, ktorého na návrh starostu schvaľuje obecné zastupiteľstvo.
Ročné zápisy v kronike faktograficky dokumentujú hospodársky, kultúrny a spoločenský život v obci. Zápisy pred vpísaním do kroniky schvaľuje 1-krát ročne obecné zastupiteľstvo.
Obec zriaďuje obecnú knižnicu. Činnosť knižnice, jej financovanie a organizáciu upraví obecné zastupiteľstvo v Štatúte obecnej knižnice.
Obec je povinná poskytnúť obyvateľovi nevyhnutnú okamžitú pomoc v núdzi spôsobenej živelnou pohromou, haváriou alebo inou podobnou udalosťou, najmä zabezpečiť mu prístrešie, stravu alebo inú materiálnu pomoc.
Obyvateľ je povinný poskytovať podľa svojich schopností a možností osobnú pomoc pri likvidácii a na odstraňovaní následkov živelnej pohromy alebo havárie v obci.
Štatút obce je základnou organizačno-právnou normou. Všetky všeobecne záväzné nariadenia obce, uznesenia obecných orgánov a iné predpisy obce musia byť v súlade s týmto štatútom.
Tomuto štatútu je nadradený zákon č. 369/1990 Z. z. o obecnom zriadení v znení neskorších predpisov. Tento štatút bol prerokovaný a schválený Obecným zastupiteľstvom v Plavých Vozokanoch dňa 29. júna 2016 uznesením č.90/2016.
Štatút Obce Plavé Vozokany nadobúda účinnosť dňom 1. júla 2016.
Zmeny a doplnky tohto štatútu schvaľuje Obecné zastupiteľstvo v Plavých Vozokanoch.
V Plavých Vozokanoch, dňa 30.06.2016
RNDr. Kornélia Sádovská
zastupujúca starostka obce
Zverejnené 14.9.2016 -zm-
Aktualizované 22.10.2016